cyanic-selkie/wikianc huggingface dataset:
மும்பை
போர்த்துக்கேயர் மற்றும் பிரித்தானியர் ஆட்சி
1687-ஆம் ஆண்டில், ஆங்கிலக் கிழக்கிந்திய நிறுவனம் அதன் தலைமையகத்தை சூரத்திலிருந்து பம்பாய்க்கு இடம் மாற்றியது. இந்த நகரம் இறுதியில் பம்பாய் மாகாணத்தின் தலைமையகமாக மாறியது. தலைமையகம் இடமாற்றப்பட்டதைத் தொடர்ந்து, இந்தியாவில் உள்ள அனைத்து நிறுவனத்தின் நிறுவனங்களின் தலைமையகங்களும் பம்பாயில் திறக்கபட்டன. 17 ஆம் நூற்றாண்டின் இறுதியில், தீவுகள் மீண்டும் 1689-90 இல் யாகுத் கானின் ஊடுருவல்களைச் சந்தித்தன. பேஷ்வா பாஜி ராவின் தலைமையில் மராத்தியர்கள் 1737-இல் சால்சேட்டையும், 1739-இல் பாசைனையும் கைப்பற்றியதன் விளைவாக போர்த்துக்கேயரின் இருப்பு பம்பாயில் முடிவுக்கு வந்தது. 18-ஆம் நூற்றாண்டின் நடுப்பகுதியில், பம்பாய் ஒரு பெரிய வர்த்தக நகரமாக வளரத் தொடங்கியது. மேலும் இந்தியா முழுவதும் இருந்து புலம்பெயர்ந்து பெருமளவில் வந்து சேர்ந்தனர். பின்னர், ஆங்கிலேயர்கள் 1774 திசம்பர் 28 அன்று சால்சேட்டை ஆக்கிரமித்தனர். சூரத் உடன்படிக்கையின் மூலம் (1775), ஆங்கிலேயர்கள் சால்சேட் மற்றும் பஸ்சின் மீது முறையாக கட்டுப்பாட்டைப் பெற்றனர். இதன் விளைவாக முதலாம் ஆங்கிலேய-மராத்தியப் போர் ஏற்பட்டது. புரந்தர் உடன்படிக்கை (1776), பின்னர் சல்பாய் உடன்படிக்கை (1782) ஆகியவற்றின் மூலம் முதல் ஆங்கிலோ-மராத்தியப் போரை முடிவுக்குக் கொண்டுவருவதற்காக  கையெழுத்திட்டதன் மூலம் ஆங்கிலேயர்கள் மராட்டியர்களின் தாக்குதலில் இருந்து பாதுகாக்க முடிந்தது. link=//upload.wikimedia.org/wikipedia/commons/thumb/4/43/Ships_in_Bombay_Harbour%2C_1731.jpg/220px-Ships_in_Bombay_Harbour%2C_1731.jpg|இடது|thumb| பம்பாய் துறைமுகத்தில் கப்பல்கள் (c. 1731). 18-ஆம் நூற்றாண்டின் மத்தியில் பம்பாய் ஒரு குறிப்பிடத்தக்க வர்த்தக நகரமாக உருவெடுத்தது. 1782-ஆம் ஆண்டு முதல், ஆர்ன்பி வெல்லார்ட் எனப்படும் தரைப்பாலத்தின் மூலம் பம்பாயின் ஏழு தீவுகளையும் ஒன்றிணைக்கும் நோக்கில், பெரிய அளவிலான கட்டுமானப் பொறியியல் திட்டங்களுடன் நகரம் மறுவடிவமைக்கப்பு பணிகள் துவங்கியது. இவை 1784-ஆம் ஆண்டு முடிக்கப்பட்டன. 1817 ஆம் ஆண்டில், மவுண்ட்ஸ்டுவர்ட் எல்பின்ஸ்டோனின் தலைமையில் பிரித்தானிய கிழக்கிந்திய நிறுவனம் கிர்கி போரில் மராத்திய கடைசி பேஷ்வாவான பாஜி ராவை தோற்கடித்தது. அவரது தோல்வியைத் தொடர்ந்து, தக்காணப் பீடபூமி முழுவதுமே பிரித்தானியர் ஆட்சியின் கீழ் வந்தது. மேலும் அவை பம்பாய் இராசதானியில் இணைக்கப்பட்டன. தக்காணத்தில் பிரித்தானியர் போர்த்தொடரின் வெற்றியானது, பூர்வீக சக்திகளின் அனைத்து தாக்குதல்களுக்கும் முடிவு கட்டியது.
1845 வாக்கில், பெரிய அளவிலான நில மீட்பு திட்டமான ஆர்ன்பி வெல்லார்ட் திட்டத்தின் மூலம் ஏழு தீவுகளும் ஒன்றிணைந்து ஒரே நிலப்பகுதியாக மாற்றப்பட்டது. 16 ஏப்ரல் 1853-இல், இந்தியாவின் முதல் பயணிகள் தொடருந்து பாதை அமைக்கபட்டது. இது பம்பாயை அண்டை நகரமான தானேவுடன் இணைத்தது. அமெரிக்க உள்நாட்டுப் போரின் போது (1861-1865), பம்பாய் நகரம் உலகின் முக்கிய பருத்தி-வர்த்தகச் சந்தையாக மாறியது. இதன் விளைவாக நகரத்தின் பொருளாதாரத்தில் ஏற்றம் ஏற்பட்டு, நகரத்தின் அந்தஸ்து அதிகரித்தது.
1869-இல் சுயஸ் கால்வாய் திறக்கப்பட்டது. இது பம்பாயை அரபிக்கடலில் மிகப்பெரிய துறைமுகங்களில் ஒன்றாக மாற்றியது. 1896 செப்டம்பரில், பம்பாய் புபோனிக் பிளேக் தொற்றுநோயால் பாதிக்கப்பட்டது. அதனால் நகரில் வாரத்திற்கு 1,900 பேர் இறந்ததாக மதிப்பிடப்பட்டது. இதனால் சுமார் 850,000 பேர் பம்பாயிலிருந்து வெளியேறினர் மேலும் ஜவுளித் தொழில் மோசமாக பாதிக்கப்பட்டது. இந்த நகரம் பம்பாய் மாகாணத்தின் தலைநகராக இருந்தபோது, இந்திய விடுதலை இயக்கத்தின் ஒரு பகுதியான 1942 வெள்ளையனே வெளியேறு இயக்கத்தையும் 1946 ராயல் இந்தியன் கடற்படை கலகத்தையும் வளர்த்தது. .
சுதந்திர இந்தியா
link=//upload.wikimedia.org/wikipedia/commons/thumb/a/a0/Victoria_Terminus%2C_Bombay_in_1950.jpg/220px-Victoria_Terminus%2C_Bombay_in_1950.jpg|thumb| மாநகராட்சி மன்ற கட்டடம், பம்பாய் 1950 (விக்டோரியா டெர்மினஸ் வலதுபுறத்தில் ஓரளவு தெரியும்) 1947-இல் இந்திய விடுதலைக்குப் பிறகு, பம்பாய் மாகாணமானது பம்பாய் மாநிலமாக மறுசீரமைக்கப்பட்டது. இந்திய ஒன்றியத்துடன் இணைக்கபட்ட பல பழைய சமஸ்தானங்கள், பம்பாய் மாநிலத்துடன் சேர்க்கபட்டதால் பம்பாய் மாநிலத்தின் பரப்பளவு அதிகரித்தது. பின்னர், இந்த நகரம் பம்பாய் மாநிலத்தின் தலைநகராக மாறியது. 1950 ஏப்ரலில், மும்பை புறநகர் மாவட்டம் மற்றும் பம்பாய் நகரத்தை இணைத்து பெருநகர மாநகராட்சி உருவாக்கபட்டதன் மூலம் பம்பாய் மாநகராட்சி எல்லை விரிவுபடுத்தப்பட்டது.
பம்பாயை உள்ளடக்கிய தனி மகாராட்டிர மாநிலத்தை உருவாக்கும் நோக்கம் கொண்ட சம்யுக்த மகாராஷ்டிரா இயக்கம் 1950 களில் உச்சம் கண்டது. 1955 மக்களவை விவாதங்களில், இந்த நகரத்தை தனி நகர மாநிலமாக ஆக்க வேண்டும் என்று காங்கிரஸ் கட்சி கோரியது. மாநிலங்கள் மறுசீரமைப்புக் குழு தனது 1955 ஆண்டைய அறிக்கையில் பம்பாயை பொது தலைநகராக கொண்டு மகாராட்டிரா- குசராத்து ஆகிய இருமொழிவாரி மாநிலங்களை உருவாக்க பரிந்துரைத்தது. பம்பாய் குடிமக்கள் குழு, முன்னணி குஜராத்தி தொழிலதிபர்களின் வழக்கறிஞர்களின் குழு, பம்பாய்க்கு தனி நகர மாநில அந்தஸ்து அளிக்க வற்புறுத்தியது.
சவகர்லால் நேரு துறைமுகம், இந்தியாவின் 55-60% சரக்குக் கொள்கலன்களைக் கையாளுகிறது. இது பம்பாய் துறைமுகத்தின் நெரிசலைக் குறைக்கும் விதத்திலும், நகரத்தின் மையத் துறைமுகமாகச் செயல்படுத்தும் நோக்கிலும் 26 மே 1989 அன்று நவா ஷேவாவில் உள்ள சிறுகுடாவில் அமைக்கபட்டு பயன்பாட்டுக்கு கொண்டுவரப்பட்டது. 1990 அக்டோபர் முதல் நாளன்று பெருநகர  பம்பாய் மாவட்டமானது பம்பாய் நகரம் மற்றும் பம்பாய் புறநகர் ஆகிய இரண்டு மாவட்டங்களாக பிரிக்கபட்டது. இருப்பினும் அவை தொடர்ந்து அதே மாநகராட்சி நிர்வாகத்தால் நிர்வகிக்கப்படுகின்றன.
மும்பை இந்தியாவின் வர்த்தக தலைநகரமாகவும், உலகளாவிய நிதி மையமாகவும் உருவாகியுள்ளது. பல தசாப்தங்களாக இது இந்தியாவின் முக்கிய நிதிச் சேவைகளின் அமைவிடமாக, உள்கட்டமைப்பு மேம்பாடு மற்றும் தனியார் முதலீடு ஆகிய இரண்டிலும் கவனம் செலுத்துகிறது. ஒரு பழங்கால மீன்பிடி சிற்றூராக இருந்த இது, காலனித்துவ வர்த்தக மையமாக இருந்து, தெற்காசியாவின் மிகப்பெரிய நகரமாகவும், உலகின் மிகச் சிறந்த திரைப்படத் துறையின் தாயகமாகவும் மாறியுள்ளது.
நிலவியல்
link=//upload.wikimedia.org/wikipedia/commons/thumb/5/57/Mumbaicitydistricts.png/170px-Mumbaicitydistricts.png|thumb| மும்பை இரண்டு மாவட்டங்களைக் கொண்டுள்ளது. link=//upload.wikimedia.org/wikipedia/commons/thumb/b/b2/Urban-Rural_Population_and_Land_Area_Estimates%2C_v2%2C_2010_Mumbai%2C_India_%2813874140314%29.jpg/220px-Urban-Rural_Population_and_Land_Area_Estimates%2C_v2%2C_2010_Mumbai%2C_India_%2813874140314%29.jpg|thumb| இந்தியாவின் மும்பையில் (2010) மக்கள் தொகை அடர்த்தி மற்றும் கடல் மட்டத்திலிருந்து உயரம். குறிப்பாக கடல் மட்ட உயர்வால் மும்பை பாதிக்கப்படும் அபாயத்தில் உள்ளது. மும்பை சால்சேட் தீவின் தென்மேற்கில் உள்ள ஒரு குறுகிய தீபகற்பத்தில் உள்ளது. இதன் மேற்கில் அரேபிய கடலும், கிழக்கில் தானே கடற்கழியும், வடக்கே வசை கடற்கழி ஆகியவை அமைந்துள்ளன. மும்பையின் புறநகர் மாவட்டம் தீபகற்பத்தின் பெரும்பகுதியை ஆக்கிரமித்துள்ளது. நவி மும்பை தானே கடற்வழிக்கு கிழக்கே உள்ளது மற்றும் தானே வசை கடற்கழிக்ககு வடக்கே உள்ளது. மும்பை இரண்டு தனித்துவமான பகுதிகளான மும்பை நகர மாவட்டம் மற்றும் மும்பை புறநகர் மாவட்டம் என அமைந்துள்ளது. இது மகாராட்டிரத்தின் இரண்டு தனி மாவட்டங்களாக உள்ளது. நகர மாவட்டப் பகுதி பொதுவாக தீவு நகரம் அல்லது தெற்கு மும்பை என்றும் குறிப்பிடப்படுகிறது. மும்பையின் மொத்த பரப்பளவு 603.4 கிமீ 2 (233 சதுர மைல்) ஆகும். இதில், தீவு நகரம் 67.79 கிமீ 2 (26 சதுர மைல்), பரப்பளவில் உள்ளது, புறநகர் மாவட்டம் 370 கிமீ 2 (143 சதுர மைல்), பரப்பளவைக் கொண்டுள்ளது. மொத்தம் 437.71 கிமீ 2 (169 சதுர மைல்) பரபள்ளவு பகுதியானதுபெருநகரமும்பை மாநகராட்சியின் (எம்சிஜிஎம்) நிர்வாகத்தின் கீழ் வருகின்றது. மீதமுள்ள பகுதிகள் பல்வேறு பாதுகாப்பு நிறுவனங்களுக்கு சொந்தமானவையாக, மும்பை துறைமுக பொறுப்புக் கழகம், இந்திய அணுசக்திப் பேரவை மற்றும் போரிவலி தேசிய பூங்கா ஆகியவை பெருநகராட்சியின் அதிகார வரம்பிற்கு வெளியே உள்ளன. மும்பை பெருநகரப் பகுதியானது மேலும் கூடுதலாக தானே, பால்கர் மற்றும் ராய்காட் மாவட்டங்களின் சில பகுதிகளையும் உள்ளடக்கியதாக, 4,355 கிமீ 2 (1681.5 சதுர மைல்) பரப்பளவில் பரந்து உள்ளது. மும்பை இந்தியாவின் மேற்கு கடற்கரையில், கொங்கண் என்று அழைக்கப்படும் கடலோரப் பகுதியில் உல்லாஸ் ஆற்றின் முகப்பில் அமைந்துள்ளது. மும்பை மேற்கு அரபிக்கடலால் சூழப்பட்டுள்ளது. நகரின் பல பகுதிகள் கடல் மட்டத்திற்கு சற்று மேலே அமைந்துள்ளன. உயரமானது கடல் மட்டத்திற்கு மேலே 10 மீ (33 அடி) முதல் 15 மீ (49 அடி) வரை உள்ளது. நகரம் சராசரியாக 14 மீ (46 அடி) உயரத்தில் உள்ளது. வடக்கு மும்பை (சல்செட்) மலைப்பாங்கானது, மற்றும் நகரின் மிக உயரமான புள்ளி 450 மீ (1,476 அடி) பவய் - கன்கேரி மலைத்தொடரில் உள்ள சல்செட்டில் உள்ளது. சஞ்சய் காந்தி தேசியப் பூங்கா (போரிவலி தேசியப் பூங்கா) மும்பை புறநகர் மாவட்டத்திலும், ஒரு பகுதி தானே மாவட்டத்திலும் அமைந்துள்ளது. இது 103.09 கிமீ 2 (39.80 சதுர மைல்).பரப்பளவில் பரவியுள்ளது.
காலநிலை
மும்பையில் வெப்பமண்டல காலநிலை நிலவுகிறது. குறிப்பாக கோப்பென் காலநிலை வகைப்பாட்டின் கீழ் வெப்பமண்டல ஈரமான மற்றும் வறண்ட காலநிலை நிலவுகிறது. இங்கு திசம்பர் முதல் பெப்ரவரி வரையில் குளிர்ந்த பருவமும், மார்ச் முதல் மே வரை வெப்பமான பருவ காலமாக இருக்கும். சூன் முதல் செப்டம்பர் இறுதி வரையிலான காலம் தென்மேற்குப் பருவமழைக் காலமாகவும், அக்டோபர் மற்றும் நவம்பர் மாதங்களில் பருவமழைக்குப் பிந்தைய பருவமாகவும் இருக்கிறது.
சராசரி ஆண்டு வெப்பநிலை 27 °C (81 °F), மற்றும் சராசரி ஆண்டு மழைப்பொழிவு 2,213 மிமீ (87 அங்குலம்) ஆகும். நகரத்தில், சராசரி அதிகபட்ச வெப்பநிலை 31 °C (88 °F), சராசரி குறைந்தபட்ச வெப்பநிலை 24 °C (75 °F) ஆகும். புறநகர்ப் பகுதிகளில், தினசரி சராசரி அதிகபட்ச வெப்பநிலை வரம்பு 29 °C (84 °F) முதல் 33 °C (91 °F) வரை இருக்கும், அதே சமயம் தினசரி சராசரி குறைந்தபட்ச வெப்பநிலை 16 °C (61 °F) முதல் 26 °C ( 79 °F) வரை இருக்கும். அதிகபட்சமாக 1952 ஆம் ஆண்டு ஏப்ரல் 14 ஆம் தேதி 42.2 °C (108 °F) வெப்பம் பதிவாகியுள்ளது. மற்றும் குறைந்தபட்ச வெப்பமாக 7.4 °C (45 °F) 27 ஜனவரி 1962 இல் பதிவானது.
அரிதாக வெப்பமண்டல சூறாவளிகள் நகரத்தை தாக்கியுள்ளன. மும்பையை இதுவரை தாக்கியிராத மிக மோசமான சூறாவளி 1948 மும்பை சூறாவளி ஆகும். அன்று ஜூஹூவில் மணிக்கு 151 கிமீ / (94 மைல்) வேகத்தில் காற்று வீசியது. புயலால் 38 பேர் இறந்தனர், 47 பேர் காணாமல் போயினர். புயல் 20 மணி நேரம் பம்பாயை தாக்கி நாசமாக்கியது.
பருவநிலை மாற்றத்தால் மும்பையில் கடலில் அதிக அலைகளால் மற்றும் பருவமழையின்போது  கனமழை மற்றும்  வெள்ளம் ஏற்பட வாய்ப்புள்ளது. உலக வங்கியின் கூற்றின் படி, திட்டமிடப்படாத வடிகால் வசதிகள் மற்றும் முறைசாரா குடியேற்றம் ஆகியவை அடிக்கடி ஏற்படும் வெள்ளத்திற்கு முக்கிய காரணியாகும். மும்பையில் வெள்ளம் ஏற்படுவதற்கான பிற காரணங்களில், அதன் புவியியல் இருப்பிடமும் ஒரு காரணமாக உள்ளது. மும்பை நகர்ப்புறம் தீபகற்ப வடிவத்தில் உள்ளது, (ஏழு தீவுகளை இணைக்கும் நிலம் நிறைந்த பகுதி) தாழ்வான பகுதியாகவும் உள்ளது. இதன் புறநகர்ப் பகுதி உயரமான இடத்தில் உள்ளது, கடந்த சில தசாப்தங்களாக, புறநகர் பகுதியில் புதிய முறைசாரா குடியிருப்புகள் உருவாக்கப்பட்டது, மக்கள் தொகையின் விரைவான அதிகரிப்பு போன்றவை முறையற்ற கழிவு மேலாண்மை மற்றும் வடிகால் நெரிசல் ஆகியவை ஏற்படுத்தியது. இப்பகுதிகளில் இருந்து வெளியேறும் மழைநீரின் கணிசமான அளவு குடிசைகள் மற்றும் உயரமான கட்டிடங்கள் கொண்ட தாழ்வான நகர்ப்புற பகுதிகளை நோக்கி பாய்கிறது. இதன் விளைவாக, மோசமாகக் கட்டப்பட்ட சேரிகள் வெள்ளத்தால், அடித்துச் செல்லப்படுகின்றன அல்லது இடிந்து பெரும் உயிரிழப்புகள் ஏற்படுகின்றன. மேலும் வெள்ளத்திற்குப் பின்பு நீர் தேங்கும் நிலை நீண்ட காலத்திற்கு நீடிக்கிறது. இதனால் போக்குவரத்து நெரிசல், வெள்ளத்தில் மூழ்கிய சாலைகள், தொடருந்து பாதைகளில் அடைப்பும் ஏற்படுகிறது-(மும்பையில் பலர் பயன்படுத்தப்படும் பொது போக்குவரத்து). கடந்த சில தசாப்தங்களாக, மும்பையில் வெள்ளம் பெருக்கெடுத்து ஓடுகிறது, 2005 மும்பை வெள்ளத்தில் 500-1000 இறப்புகள், குடும்பங்களின் இடப்பெயர்வுகள், சேதமடைந்த உள்கட்டமைப்பு வசதிகள்-(பாரம்பரிய தளங்கள் உட்பட) மற்றும் 1.2 பில்லியன் US$ நிதி இழப்பு ஏற்பட்டது. மும்பையில் வெள்ள பாதிப்பைக் குறைக்கும் செயல்பாட்டுக்கான திட்டங்களை மகாராஷ்டிர அரசு மேற்கொண்டு வருகிறது.
குறிப்புகள்
பகுப்பு:மும்பை பகுப்பு:இந்தியாவின் மெட்ரோ நகரங்கள் பகுப்பு:மகாராட்டிரத்திலுள்ள மாநகரங்கள் பகுப்பு:இந்திய மாநிலங்களின் தலைநகரங்கள் பகுப்பு:மகாராட்டிரத்தில் உள்ள மாநகராட்சிகள் பகுப்பு:Webarchive template wayback links பகுப்பு:Coordinates on Wikidata
பலூசிஸ்தான் (பாகிஸ்தான்)
பலூசிஸ்தான் பாகிஸ்தானில் அமைந்துள்ள மிகப்பெரிய மாநிலமாகும். குவெட்டா இதன் தலைநகராகும். தாதுப்பொருட்கள் மிகுந்த மாகாணம். பலுசிஸ்தான் விடுதலை இராணுவம் என்ற அமைப்பின் மூலம் பலுசிஸ்தானியர்கள் பல்லாண்டுகளாகத் தனி நாடு கேட்டு போராட்டம் செய்து வருகின்றனர்.
புவியியல்
வடக்கில் பழங்குடியினர் நிர்வாக மாநிலமும்,தெற்கில் அரபிக்கடல்,மேற்கில் ஈரான், கிழக்கில் பஞ்சாப் மற்றும் சிந்து மாகாணமும் இதன் எல்லைகளாக அமைந்துள்ளன.
வெளி இணைப்புகள்
பகுப்பு:பலூசிஸ்தான் (பாகிஸ்தான்) பகுப்பு:பாக்கித்தான் மாகாணங்கள்
இயேசுப் பல்லி
இயேசுப் பல்லி (Common Basilisk, Jesus Christ Lizard, Jesus Lizardம் உயிரியல் பெயர்: Basiliscus basiliscus) என்னும் பல்லி இனம், நடு அமெரிக்காவிலும், தென் அமெரிக்காவிலும் இருக்கிறது. அங்குள்ள மழைக்காடுகளின் ஆறுகள், ஓடைகள் ஆகிய நீர்நிலைகளின் அருகில் காணப்படுகிறது. இந்த உயிரினம் நீரில் நடக்கும் திறனுடையதால், இயேசுப் பல்லி எனப் பலரால் அழைக்கப்படுகிறது.
பெயரியல்
கிரேக்கத் தொன்மவியலின் படி, இவ்விலங்கு சேவல், பாம்பு, சிங்கம் ஆகிய விலங்குகளின் உடற்பகுதிகளால் ஒன்றிணைந்து உருவானது. அப்புராணக் கதையின் படி, இது பாம்புகளின் அரசன். மேலும் உற்றுநோக்கும் போது, மனிதன் கல்லாகி விடுவான் என்று கூறப்படுகிறது.
βασιλίσκος (பாசிலி'சுகோசு')என்ற கிரேக்க சொல்லுக்கு குட்டிஅரசன்/சிற்றரசன் என்பது பொருள்  மொழியை, 1758 ஆம் ஆண்டு லின்னேயசு வெளியிட்ட,  இயற்கை முறைமை புத்தகத்தின் 10வது பதிப்பில் காணலாம்.
சூழியல்
இந்த சிற்றினம் கடல் மட்டத்திலிருந்து 600மீட்டர் உயரித்திலேயே, பெரும்பாலும் தனது வாழிடத்தை அமைத்துக் கொள்கிறது. எனினும், கோசுட்டா ரிக்கா நாட்டின் சில இடங்களில் 1200மீட்டர் உயரத்திலும் காணப்படுகிறது. இரு அமெரிக்க நிலப்பகுதிகளிலும் அமைந்துள்ள, பசிபிக் பெருங்கடல் பக்கமே, இது தனது வாழ்விடங்களைச் சிறப்பாக அமைத்துள்ளது. வட அமெரிக்கப் பகுதியான புளோரிடா (அ.ஐ.) மாநிலத்தில், இந்த சிற்றினம் அறிமுகப்(en:Feral) படுத்தப்பட்டுள்ளது.
இதன் எதிரிகள்:எலிப் பாம்பும்(Spilotes pullatus), ஆமையும்(Chelydridae) இதன் முதன்மையான எதிரிகள் ஆகும்.
குறிப்புகள்
<references group="கு"/>
ஜக்காம்பேட்டை ஊராட்சி
ஜக்காம்பேட்டை ஊராட்சி (Jaggampettai Gram Panchayat), தமிழ்நாட்டின் விழுப்புரம் மாவட்டத்தில் உள்ள மரக்காணம் வட்டாரத்தில் அமைந்துள்ளது. இந்த ஊராட்சி, திண்டிவனம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2238 ஆகும். இவர்களில் பெண்கள் 1103 பேரும் ஆண்கள் 1135 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எபிக்கியூரிய மெய்யியலாளர்கள் பட்டியல்
இது ஓரளவு காலநிரல்படியமைந்த எபிக்கியூரிய மெய்யியலாளர்கள் பட்டியலாகும்.
மேலும் காண்க
பகுப்பு:மெய்யியலாளர்களின் பட்டியல்கள்
இ. இளவழகி
இளவழகி (பிறப்பு 1984), இந்தியாவின் தமிழ்நாட்டைச் சேர்ந்த கேரம் விளையாட்டு வீராங்கனையாவார். மூன்று முறை கேரம் உலகக் கோப்பையை வென்றுள்ள இந்திய வீரரான இளவழகி, பிரபலமான, மரிய இருதயத்துக்குப் பின்பாக, தமிழ்நாடு மாநிலத்தில் இருந்து சர்வதேச அளவில் கேரம் விளையாட்டில் இந்தியாவைப் பிரதிநிதித்துவப்படுத்திய கேரம் வீராங்கனைகளில் ஒருவராகக் கருதப்பட்டுள்ளார்.
வாழ்க்கை வரலாறு
தமிழ்நாட்டைப் பூர்வீகமாகக்கொண்ட இளவழகி,  சென்னையின் வியாசர்பாடி பகுதியில் ஏழ்மையான குடும்பத்தில் 1984 ஆம் ஆண்டில் பிறந்துள்ளார். இவரது தந்தை இருதயராஜ் பிராட்வேயில் தள்ளுவண்டி ஓட்டி பிழைப்பு நடத்திய ஏழை கூலித் தொழிலாளி மற்றும் தாயார் செல்வி இல்லத்தரசியுமாவார். இவருக்கு இலக்கியா செவ்வந்தியா என்ற இரு சகோதரிகளும் இருக்கிறார்கள்.
விளையாட்டு வாழ்க்கை
ஆறு வயது முதலே அக்கம்-பக்கத்தில் கேரம் விளையாடத் தொடங்கியுள்ள இவர்,  சென்னையில்இருக்கும் பள்ளிகள் அளவிலான கேரம் போட்டியில் பங்கேற்று வெற்றி பெற்றுள்ளார். தனது பத்து வயதிலேயே தொழில்முறை போட்டிகளில் பங்கேற்றுள்ளார். தேசிய விளையாட்டு போட்டிகளில் 15 முதல் 18 வயதுக்கு உட்பட்ட பிரிவில் பங்கேற்று தன் விளையாட்டு பாதையின் முதல் அடியை வைத்துள்ளார். இவர் கலந்துகொண்ட முதல் போட்டியில்  எட்டாம் இடத்தையே பெற்றிருந்தாலும், தொடர்ந்து விளையாடி இளையோர் மற்றும் முது இளையோர் பிரிவுகளில் தொடர்ந்து  மூன்று ஆண்டுகளாக கலந்துகொண்டு வெற்றி பட்டத்தினை இருமுறை வென்றுள்ளார். இளவழகி திருவள்ளூர் மாவட்ட கேரம் சங்கத்தின் உறுப்பினராக இருந்து, கேரம் உலக சாம்பியன்ஷிப், ஆசிய சாம்பியன்ஷிப் போட்டிகளில்  இந்தியாவைப் பிரதிநிதித்துவப்படுத்தி விளையாடியுள்ளார். 2008 ஆம் ஆண்டு சென்னையில் நடைபெற்ற இந்திய தேசிய கேரம் சாம்பியன்ஷிப் போட்டியில் முன்னாள் உலக சாம்பியனான ரஷ்மி குமாரியை இறுதிப் போட்டியில் தோற்கடித்து வென்றுள்ளார்.
2008 ஆம் ஆண்டில் பிரான்சில் நடைபெற்ற 5-வது உலக கேரம் சாம்பியன்ஷிப் போட்டி பெண்கள் ஒற்றையர் பிரிவில் பி. நிர்மலாவை 25-11, 25-11 என்ற கணக்கில் வென்றதன் மூலம் உலக சாம்பியன் ஆனார். தொடர்ந்து கேரம் உலக சாம்பியன்ஷிப் போட்டியில் ஆதிக்கம் செலுத்திய இளவழகி, 2010-ல் அமெரிக்காவின்  ரிச்மாண்டில் நடந்த உலகக் கோப்பைப் போட்டியிலும் இரட்டையர் பிரிவில் சக இந்திய வீராங்கனை ராஷ்மி குமாரியுடன் இணைந்து வெற்றிவாகை சூடியுள்ளார். அத்தோடு ஒற்றையர் பிரிவில் இரண்டாம் இடத்தைப் பிடித்துள்ளார். 2012-ல் பிரான்சில் நடைபெற்ற உலக கேரம் சாம்பியன்ஷிப் போட்டியிலும் ஒற்றையர் மற்றும் இரட்டையர் என இரண்டு பிரிவுகளிலும் வென்று மொத்தமாக மூன்று முறை கேரம் உலக சாம்பியன் பட்டம் வென்ற வீராங்கனை என்ற பெருமையை கொண்டுள்ளார்.
இதுவரை தேசிய கேரம் விளையாட்டில் ஒட்டுமொத்தமாக 260 பதக்கங்களை இளவழகி வென்றிருக்கிறார். இதில் 106 தங்கப் பதக்கங்கள் அடங்கும். இதேபோல் சர்வதேச அளவில் தங்கப் பதக்கங்கள் மட்டும் 111 மொத்தமாக 125 பதக்கங்களை வென்றுள்ளார் என்பது குறிப்பிடத்தக்கது. தேசிய முன்னாள் கேரம் சாம்பியனான சக்திவேலைத் திருமணம் செய்துகொண்ட இளவழகி, தற்போது சென்னையின் மாதவரத்தில் வசித்துவருகிறார். தான் கற்றதைப் பிறருக்குக் கற்றுத்தர வேண்டும் என்ற உயரிய நோக்கத்தில்  ‘உலக கேரம் சாம்பியன்’ என்ற அமைப்பைத் தொடங்கி, ஏராளமான சிறுவர், சிறுமிகளுக்கு கேரம் விளையாட்டைக் கற்றுக்கொடுத்துவருகிறார்.
மேற்கோள்கள்
பகுப்பு:தமிழ்நாட்டு விளையாட்டு வீராங்கனைகள் பகுப்பு:சென்னை விளையாட்டு வீரர்கள் பகுப்பு:தமிழ் விளையாட்டு வீரர்கள் பகுப்பு:வாழும் நபர்கள் பகுப்பு:1984 பிறப்புகள் பகுப்பு:தமிழக விளையாட்டு வீரர்கள்
கே. டி. கே. தங்கமணி
'''க. த. க. தங்கமணி''' (K. T. K. Thangamani, மே 19, 1914 - டிசம்பர் 26, 2001) இந்தியத் தொழிற்சங்க இயக்க முன்னோடிகளில் ஒருவர். இந்தியக் கம்யூனிஸ்டுக் கட்சியின் தலைவர். பிளவுபடாத இந்திய கம்யூனிஸ்டுக் கட்சியின் தமிழகத் தலைவராக இருந்தார்.
வாழ்க்கைச் சுருக்கம்
கே.டி.கே. தங்கமணி (எ) தங்கமணி நாடார், தமிழ்நாடு, மதுரை மாவட்டம், திருமங்கலத்தைச் சேர்ந்தவர். தனது பள்ளிப்படிப்பை திருமங்கலம் பி.கே.என். ஆண்கள் மேல்நிலைப் பள்ளியிலும், சட்டப்படிப்பை இலண்டனில் முடித்து 1947ம் ஆண்டு மதுரை திரும்பினார். இங்கு தொழிலாளர்களுக்கு ஆதரவாக 1947 மற்றும் 1948 ஆண்டுகள் (மதுரை டி.வி.எஸ் நிறுவனம் மற்றும் ஹார்வே மில்) போராடிச் சிறை சென்றுள்ளார். மேலும் 1957ம் ஆண்டு நடந்த நாடாளுமன்ற தேர்தலில் மதுரை தொகுதியில் வெற்றியும் பெற்றார். தனது போராட்டங்கள் மற்றும் தலைமைப் பண்புகளின் மூலம், அகில இந்திய பொதுவுடைமைக் கட்சியின் தமிழகத் தலைவராகவும் பதவி வகித்தார்.
மறைவு மற்றும் நினைவகம்
தன் 88ஆவது வயதில் 2001 டிசம்பர் 26 அன்று கோவையில் மரணமடைந்தார். இவரது நினைவாக, மதுரை அண்ணாநகா் மற்றும் அச்சம்பத்திலுள்ள ஒரு தெருவிற்கும் மற்றும் திருமங்கலத்திலுள்ள ஒரு சந்திற்கும் இவரது பெயர் சூட்டப்பட்டது. இவர் கோவையில் வாழ்ந்த வீடு, நினைவு இல்லமாக மாற்றப்பட்டது.
தங்கமணியின் வாழ்க்கையைப்பற்றி ஓயாது உழைத்த உத்தமர் என்ற நூலை ஆளவந்தார் எழுதியிருக்கிறார்.
மேற்கோள்கள்
பகுப்பு:1913 பிறப்புகள் பகுப்பு:1914 பிறப்புகள் பகுப்பு:2001 இறப்புகள் பகுப்பு:தமிழக அரசியல்வாதிகள் பகுப்பு:தமிழ் பொதுவுடமைவாதிகள் பகுப்பு:மதுரை மாவட்ட நபர்கள் பகுப்பு:2ஆவது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:மதுரை அரசியல்வாதிகள்
மெசஞ்சர் (விண்கலம்)
மெசஞ்சர் (MErcury Surface, Space ENvironment, GEochemistry and Ranging, MESSENGER) என்பது புதன் கோளின் வேதியியல் கட்டமைப்பு, நிலவியல் அமைப்பு, மற்றும் காந்தப்புலம் போன்றவற்றை அறிவதற்காக ஐக்கிய அமெரிக்காவின் நாசா விண்வெளி நிறுவனத்தினால் 2004 ஆகத்து மாதத்தில் ஏவப்பட்ட ஒரு அமெரிக்கத் தானியங்கி விண்கலம் ஆகும். இது 485-கிகி (1067 இறாத்தல்) எடை கொண்டது. 1975 ஆண்டில் புதனை நோக்கி அனுப்பப்பட்ட மரைனர் 10 விண்கலத்துக்கு அடுத்தபடியாக அனுப்பப்பட்ட இரண்டாவது விண்கலம் ஆகும். இதுவே புதனின் சுற்றுப்பாதைக்குச் சென்ற முதலாவது விண்கலமும் ஆகும்.
இரண்டு மேலதிக திட்டங்களுடன், மெசஞ்சரின் திட்டம் 2015 ஏப்ரல் 30 இல் நிறைவடைந்தது. மெசஞ்சர் தனது கடைசி சார்பியக்க உந்துபொருளைப் பயன்படுத்தியதை அடுத்து, அது சுற்றுப்பாதைச் சிதைவை அடைந்து, இறுதியில் புதனில் மோதிக் கொண்டது.
வெளி இணைப்புகள்
பகுப்பு:அமெரிக்க விண்வெளித் திட்டங்கள்
நிபந்தனை எச்சம்
மழை பெய்தால் குளம் நிறையும் என்னும் வாக்கியத்தில் பெய்தால் என்பது நிபந்தனை எச்சம். ஆல் இடைச்சொல் உருபை இணைத்து இது உருவாக்கப்படுகிறது. மூன்றாம் வேற்றுமை உருபாக வரும் கருவிப்பொருள் வேறு. 'கோலால் எழுதினான்' என்னும்போது கோலால் என்பதிலுள்ள 'ஆல்' வேறு. இது பெயர்ச்சொல்லோடு இணைந்து வரும் வேற்றுமை உருபு.
நிபந்தனை எச்சத்தில் வரும் ஆல்-உருபு வினைச்சொல்லோடு இணைந்து வருகிறது. எடுத்துக்காட்டு
பகுப்பு:இலக்கணம்
பிளாக் டீ
கறுப்புத் தேநீர் என்பது ஒரு வகை தேநீர், இது ஊலாங், பச்சை மற்றும் வெள்ளை தேநீர் தயாரிக்கப் பன்படும் தேயிலகளை விட நன்கு பதப்படுத்தப்பட்ட தேயிலைகளைக் கொண்டு தயாரிக்கப்படுவதாகும். கறுபு தேநீர் பொதுவாக குறைந்த ஆக்ஸிஜனேற்ற தேநீரை விட சுவையில் வலுவாக இருக்கும். இதன் நான்கு வகைகளும் காமெலியா சினென்சிஸின்  (புதரின்)  (அல்லது சிறிய மரம்). இலைகளிலிருந்து  தயாரிக்கப்படுகின்றன. இந்த இனங்களின் இரண்டு முக்கிய வகைகள் பயன்படுத்தப்படுகின்றன - சிறிய-இலைகள் கொண்ட சீன வகை தேயிலை ( சி. சினென்சிஸ் வர். சினென்சிஸ் ), மற்ற வகை தேநீர் தயாரிப்புக்கு பயன்படுத்தப்படுகிறது, மற்றும் பெரிய-இலைகள் கொண்ட அசாமிஸ் தேயிலை  ( சி. சினென்சிஸ் வர். அசாமிகா ) பாரம்பரியமாக முக்கியமாக கறுப்பு தேநீருக்கு பயன்படுத்தப்பட்டது, இருப்பினும் சமீபத்திய ஆண்டுகளில் சில பச்சை மற்றும் வெள்ளை தேநீர் தயாரிக்கப்படுகின்றன. கறுப்பு தேநீர் கண்டுபிடிக்கப்பட்ட சீனாவில், சரியான முறையில் பதப்படுத்தப்படும்போது ஆக்ஸிஜனேற்றப்பட்ட இலைகளின் நிறம் காரணமாக இந்த பானம் "சிவப்பு தேநீர்" என்று அழைக்கப்படுகிறது.
பச்சை தேயிலை வழக்கமாக ஒரு வருடத்திற்குள் அதன் சுவையை இழக்கும் அதே வேளையில், கருப்பு தேயிலை அதன் சுவையை பல ஆண்டுகளாக தக்க வைத்துக் கொள்ளும். இந்த காரணத்திற்காக, இது நீண்ட காலமாக வர்த்தகத்தின் ஒரு பகுதியாக இருந்து வருகிறது, மேலும் கறுப்பு தேயிலை துகள்கள் 19 ஆம் நூற்றாண்டில் மங்கோலியா, திபெத் மற்றும் சைபீரியாவில் ஒரு <i id="mwIQ">நடைமுறை</i>  நாணயத்தின் வடிவமாகவும் செயல்பட்டன. மேற்கில் விற்கப்படும் தேயிலைகளில் 90% க்கும் அதிகமானவை இத் தேயிலை ஆகும்.
வெளி இணைப்புகள்
பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:தேயிலை
சிராவஸ்தி
தற்போது இந்நகரம் உத்தரப் பிரதேசம் மாநிலத்தின் சிராவஸ்தி மாவட்டத்தில் அமைந்துள்ளது.
கங்கைச் சமவெளியில், லக்னோவிலிருந்து வடகிழக்கில் 170 கிலோ மீட்டர் தொலைவில், இந்திய - நேபாள நாடுகளின் எல்லைக்கு அருகில், மேற்கு ரப்தி ஆற்றின் அருகே அமைந்துள்ளது. இந்நகரம் கௌதம் புத்தருடன் நெருங்கிய தொடர்புடையது.
கௌதம புத்தர் சிராவஸ்தி நகரத்தின் ஜேடவனத்தில் இருபத்து நான்கு முறை சாதுர்மாஸ்ய விரதங்களை மேற்கொண்டார்.
இந்நகரத்திற்கு அருகில் சகேத்-மகேத்    கிராமத்தில் (Sahet-Mahet) கௌதம புத்தர் தொடர்புடைய தொன்மை வாய்ந்த  பல பௌத்த விகாரைகள் காணப்படுகிறது.
வேத காலத்தில் கி மு ஆறாம் நூற்றாண்டு முதல் கி பி ஆறாம் நூற்றாண்டு முடிய, சிராவஸ்தி நகரம் கோசல நாட்டின் தலைநகராக விளங்கியது.
சமண சமயத்தின் மூன்றாம் தீர்த்தங்கரரான சம்பவநாதரின் பிறப்பிடமாக சிராவஸ்தி நகரம் கருதப்படுகிறது. நாகார்ஜுனரின் கூற்று படி, கி பி ஐந்தாம் நூற்றாண்டில் மகத நாட்டின் தலைநகராக இருந்த ராஜகிரகத்தின் மக்கள் தொகையை விட சிராவஸ்தி நகரம் ஒன்பது இலட்சம் மக்கள் தொகையுடன் விளங்கியது.
கௌதம புத்தர் வைசாலி நகரத்தை விட்டு சிராவஸ்தி நகரத்தில் வந்து தங்கியிருந்த காலத்தில், அனாதபிண்டிகன், விசாகா முதலியவர்கள் புத்தருக்கு உதவினார்கள்.
சிராவஸ்தி நகரில் தங்கியிருந்த காலத்தில் புத்தர் நான்கு பௌத்த தரும நிக்காயங்களை அருளிச் செய்தார்.
சீன பௌத்த யாத்திரிகன் யுவான் சுவாங் சிராவஸ்தி நகரத்தின் கட்டிட இடிபாடுகளை பதிவு செய்துள்ளார்.
வெளி இணைப்புகள்
பகுப்பு:பௌத்த தொல்லியற்களங்கள் பகுப்பு:உத்தரப் பிரதேச தொல்லியற்களங்கள் பகுப்பு:பண்டைய நகரங்கள் பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும் பகுப்பு:பௌத்த யாத்திரைத் தலங்கள் பகுப்பு:இந்தியத் தொல்லியற்களங்கள் * பகுப்பு:உத்தரப் பிரதேசத்தின் வரலாறு பகுப்பு:கோண்டா மாவட்டம் பகுப்பு:பண்டைய இந்திய நகரங்கள்
தமிழ் கலைச்சொல்லியல்
தமிழ் கலைச்சொல்லியல் என்பது கலைச்சொற்களைப் பற்றிய ஆய்வு, கலைச்சொல்லாக்கம் தொடர்பான கோட்பாடு, முறைமைகள், கலைச்சொற் தரப்படுத்தல், பயன்பாடு ஆகியவற்றினை உள்ளடக்கிய கல்வித் துறை ஆகும். அகராதியல் போலன்றி சொற்களின் கருத்தியல், கருத்துருவாக்கம், வரையறை, தரப்படுத்தல் தொடர்பாக கலைச்சொல்லியல் சிறப்புக் கவனம் தருகிறது. கலைச்சொல் ஆக்கமும், பயன்பாடும் தமிழ்மொழியில் தொன்றுதொட்டு நடைபெற்று வரும் ஒரு செயற்பாடே. எனினும் கடந்த சில நூற்றாண்டுகளில் அறிவியல் மற்றும் தகவல் புரட்சிகளின் காரணமாக கலைச்சொற்களின் தேவையும் பயன்பாடும் பல வழிகளில் வளர்ச்சி பெற்றுள்ளன.
உசாத்துணைகள்
பகுப்பு:தமிழ் கலைச்சொல்லியல்
ஹெர்பர்ட் காம்லின்
ஹெர்பர்ட் காம்லின்  ( Herbert Gamlin , பிறப்பு: பிப்ரவரி 12, 1878, இறப்பு: சூலை 12 1937), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1895-1896 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹெர்பர்ட் காம்லின் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி 11-11-11
பாகிஸ்தானியர்
பாகிஸ்தான் நாட்டின் குடிமக்கள் பாகிஸ்தானி என அழைக்கப்படுவர். இவர்களில் பல இனத்தவரும், பல்வேறு மொழிகளைப் பேசுவோரும், பல சமயப் பிரிவுகளைச் சேர்ந்தோரும் அடங்குவர்.
மொழிகள்
பாகிஸ்தானியரில் பல மொழிகள் பேசுவோர் உள்ளனர். பெரும்பான்மையான மக்கள் பஞ்சாபி மொழியைத் தாய் மொழியாக கொண்டுள்ளார்கள். இவர்கள் மொத்த மக்கள் தொகையில் 44% ஆக உள்ளனர். இவர்களைவிடப் பாஷ்தூ மொழி பேசுவோர் 15% ஆகவும், சிந்தி பேசுவோர் 14% ஆகவும், சராய்க்கி மொழி பேசுவோர் 11% ஆகவும் உள்ளனர். உருது நாட்டின் அரச மொழியாக இருப்பினும் அதனைத் தாய் மொழியாகக் கொண்டவர்கள் சுமார் 8% மட்டுமே. எனினும் பெரும்பாலான பாகிஸ்தானியர் உருது மொழியைப் பேசக்கூடியவர்களாக உள்ளனர். இந்திய பாகிஸ்தான் பிரிவினையின் போது இந்தியாவிலிருந்து சென்ற மக்கள் உருது மொழியைத் தாய் மொழியாக கொண்டுள்ளார்கள். இவர்கள் முகாஜிர் (Muhajir) என்று அழைக்கப்படுகிறார்கள்.
சமயம்
இஸ்லாமிய மார்க்கம் பெரும்பான்மையான மக்களால் பின்பற்றப்படுகிறது.
பகுப்பு:பாக்கித்தான்
கங்கைப் புனித நீராடும் விழா
கங்கைப் புனித நீராடும் விழா (கங்கா புஷ்கரம்) கங்கை ஆற்றங்கரையில் 12 ஆண்டுகளுக்கு ஒரு முறை கொண்டாடப்படுகின்ற விழாவாகும்.
12 நாள்கள்
இவ்விழா 12 நாள்கள் நடைபெறும். குரு, மேஷ ராசிக்குள் பிரவேசிக்கும்போது இவ்விழா கொண்டாடப்படுகிறது.
இடங்கள்
இவ்விழா காசி, ஹரித்வார், ரிஷிகேஷ் ஆகிய இடங்களில் நடைபெறும்.
ஹரித்வார் கங்கா புஷ்கரம்
ஹரித்வார் கங்கா புஷ்கரம் 21 ஏப்ரல் 2023 முதல் நடைபெறவுள்ளது. சித்திரை 9ஆம் நாள் (22 ஏப்ரல் 2023) சனிக்கிழமை காலை 9.41 மணிக்கு மீன ராசியிலிருந்து மேஷ ராசிக்குகுரு பகவான் பிரவேசிக்கிறார். மேஷ ராசிக்குரிய கங்கை நதிக்கரையில், ஹரித்வாரில் புஷ்கர விழா நடைபெறவுள்ளது.
பிற புஷ்கரங்கள்
இந்த புஷ்கரத்தினைப் போல இந்தியாவின் பிற இடங்களில் நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம் , கிருஷ்ணா புஷ்கரம், காவிரி புஷ்கரம் , பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
பகுப்பு:இந்து சமய விழாக்கள் பகுப்பு:பண்டிகைகள்
சுர்ஜித் சிங் ரண்டாவா
சர்தார் சுர்ஜித் சிங் ரண்டாவா ( Sardar Surjit Singh Randhawa ( அக்டோபர் 10, 1951 - சனவரி 6, 1984) என்பவர் இந்தியாவுக்காக ஆடிய ஒரு வளைதடி வீரர். இவர் இந்திய தேசிய வளைதடி அணியில் இடம்பெற்று 1976 கோடைக்கால ஒலிம்பிக் போட்டியில் கலந்து கொண்டு ஆடினார். இந்திய வளைதடி பந்தாட்ட அணியின் தலைவராகவும் இருந்தார்.
துவக்க வாழ்க்கை மற்றும் கல்வி
இவர் பஞ்சாப்பின் பட்டாலாவில் பிறந்தார். அதே ஊரில் உள்ள குருநானக் பள்ளியில் படித்தார். ஜலந்தரில் உள்ள லையால்பூர் கல்சா கல்லூரியில் படித்தபோது பல்கலைக்கழக அளவிலான வளைதடி பந்தாட்ட அணியில் ஆடத்துவங்கினார்.
வாழ்க்கை
கல்லூரி வாழ்க்கைக்குப் பின் பஞ்சாப் காவல்துறையில் சில ஆண்டுகள் பணிபுரிந்தார். 1972 ஆண்டு ஆம்ஸ்டர்டம் நகரில் நடந்த உலக வளைதடி போட்டியில் விளையாடினார். அதே ஆண்டு நடந்த கோடைக்கால ஒலிம்பிக், 1974 மற்றும் 1978 ஆசிய விளையாட்டுப் போட்டிகள்,  1976 கோடைக்கால ஒலிம்பிக், 1978 இல்  ஆசிய விளையாட்டுப் போட்டிகளில்  பேங்காக்கில் விளையாடினார், மேலும் 1982 இல் உலக கோப்பை போட்டிகள் மும்பையில் கலந்து கொண்டார். 1975 இல் கோலாலம்பூரில் நடந்த உலக கோப்பை போட்டியில் வென்ற அணியில் இருந்தார். அவர்அடுத்த ஆண்டு 1973 இல் உலக வளைத்தடி அணி  XI மற்றும் அனைத்து நட்சத்திர வளைத்தடி  XI அணியில் சேர்க்கப்பட்டார். மேலும் இவர் இரண்டிலும் இருந்தது அதிக கோல் அடித்தவர்- ஆஸ்திரேலியாவின் பெர்த் நகரில் நடந்த பன்னாட்டு வளைதடி  போட்டி மற்றும் 1978 ஆசிய விளையாட்டுப் போட்டிகள் ஆகியவற்றில் ஆடினார். அவரது வாழ்க்கையில் அவர் 4 ஒலிம்பிக் போட்டிகளில் கோல்களை அடித்தார். துவக்கத்தில் அவர் இந்திய இரயில்வே மற்றும் இந்தியன் ஏர்லைன்ஸ் போன்றவற்றில் பணியாற்றினார், இறுதியாக பஞ்சாப் காவல்துறையில் பணியாற்றினார்.
இறப்பு
சுர்ஜித் சிங் 1984 ஆண்டு ஜலந்தர் மாவட்டம், கர்டர்பூர் அருகில் நடந்த மகிழுந்து நேர்ச்சியில் இறந்தார். இவரது இறப்புக்குப்பின் ஜலந்தரில் உள்ள வளைதடியாட்ட அரங்கிற்கு (சுர்ஜித் ஆக்கி ஸ்டேடியம்) இவரது பெயர் சூட்டப்பட்டது. 1984 இல் பஞ்சாப் அரசாங்கம் துவக்கிய வளைதடியாட்ட பள்ளிக்கு இவரது பெயர் சூட்டப்பட்டது மட்டுமல்லாது சுர்ஜித் ஆக்கி சொசைட்டி என்ற பெயரில் ஜலந்தரில் அமைப்பு உருவாக்கப்பட்டு, சுர்ஜித் நினைவு வளைதடி போட்டிகள் ஆண்டுதோரும் ஜலந்தரில் நடத்தப்பட்டு வருகிறது,  2012 ஆண்டு பஞ்சாப்பில் விளையாட்டை ஊக்குவிக்க இந்த அமைப்புக்கு பஞ்சாப் அரசால் உதவிகள் செய்யப்படுமென அறிவிக்கப்பட்டது. இவரது இறப்பிற்கு பிறகு இவருக்கு அருச்சுனா விருது 1998 ஆம் ஆண்டு வழங்கப்பட்டது.
தனிப்பட்ட வாழ்க்கை
இவரது மனைவியான சான்சாலுல் ஒரு பன்னாட்டு வளைதடியாட்ட விளையாட்டு வீரராவார், 1970 களில் இந்தியாவின் மகளிர்  தேசிய பீல்ட் வளைதடியாட்ட அணியில் விளையாடியுள்ளார்.. இவரின் மகன் சர்பிரிந்தர் சிங் ரண்டவா உலக அளவிலான ஒரு டென்னீஸ் வீரராவார். இவர் உலகம் முழுவதும் பல்வேறு பன்னாட்டு போட்டிகளில், இந்தியாவின் சார்பில் ஆடியுள்ளார். இந்தோனேசியாவில் நடந்த ஆசிய விளையாட்டுப் போட்டிகளில்  இரண்டாம் இடம் பிடித்தார்.
குப்பிச்சிபாளையம்
குப்பிச்சிபாளையம் நாமக்கல் மாவட்டம் பரமத்தி-வேலூர் வட்டம் பரமத்தி வேலூர் தேர்வுநிலைப் பேரூராட்சிக்கு உட்பட்ட சிற்றூர் ஆகும். வேலூரில் இருந்து மோகனூர் செல்லும் வழியில் இரண்டு கல் தொலைவில் இவ்வூர் உள்ளது.
பெயர்க்க்காரணம்
குப்பிச்சி என்னும் வீரனுக்குப் பட்டயம் செய்யப்பட்ட ஊர் குப்பிச்சிப் பாளையம்.
மக்கள்
இங்கு பல்வேறு சமுதாய மக்கள் வசிக்கின்றனர், குறிப்பாக கொங்கு வேளாளர், வன்னியர், ஆகிய சாதியினர் மிகுதியாக வசிக்கின்றனர்.
அமைப்பு
காவிரி ஆற்று வாய்க்கால் பாசனம் பெற்ற நீர்வளம் உடைய ஊர். நஞ்சை இடையாறு, பரமத்தி-வேலூர், பரமத்தி, கரூர், முதலியன எல்லைப் பகுதிகளாகும்.
தொழில்
உழவுத் தொழிலே இங்கு நடைபெறுகின்றது. வெற்றிலைக் கொடிக்கால் இவ்வூரின் முக்கியப் பயிர். நெல், கரும்பு, வாழை, தேங்காய் ஆகியவை பயிர் செய்வதும் உண்டு.
வழிபாடு
மாரியம்மன், பகவதி அம்மன் ஆகிய பெண்தெய்வக் கோயில்கள் இவ்வூரில் உள்ளன. கட்டிச்சோத்துக் கருப்பனார், பொன்காளியம்மன் ஆகிய கோயில்களும் உள்ளன.
பங்குனி மாதம், கொண்டாடப்படும் நஞ்சை இடையாறு பொன்காளியம்மன் குன்டத்திருவிழா(60 அடி நீளம்) பிரசித்தி பெற்ற ஒன்று. ஆண்கள் மட்டுமே தீக்குன்டத்தில் இறங்க அனுமதிக்கப்படுவர். பெண்கள் பூவாரி இரைத்தல் முறை மூலம் தங்களின் நேர்த்திக் கடனை செலுத்துவர்.
அடிக்குறிப்பு
பகுப்பு: நாமக்கல் மாவட்ட ஊர்கள்
பகாங் சுல்தான் அப்துல்லா
பகாங் சுல்தான் அப்துல்லா அல்லது அல் சுல்தான் அப்துல்லா ரியாதுடின் அல் முஸ்தபா பிலா ஷா ஆங்கிலம்: Al-Sultan Abdullah Ri'ayatuddin Al-Mustafa Billah Shah; ஜாவி: السلطان عبدالله رعاية الدين المصطفى بالله شاه الحاج ابن سلطان حاج احمد شاه المستعين بالله) மலேசிய நாட்டின் 16-வது பேரரசர் ஆவர். அதே வேளையில், இவர் பகாங் மாநிலத்தின் ஆறாவது சுல்தானும் ஆவர்.
2019 ஜனவரி 24-ஆம் தேதி, இவர் தன் தந்தைக்கு அடுத்தபடியாக பகாங் மாநிலத்தின் சுல்தான் பதிவியேற்றார். அதனைத் தொடர்ந்து 2019 ஜனவரி 31-ஆம் தேதி, மலேசியப் பேரரசராக பொறுப்பேற்றார்.
ஆரம்ப வாழ்க்கை
இவர் பகாங் சுல்தான் ஹாஜி அகமது ஷாவின் நான்காவது மகனாவார்.
பகாங்கின் சுல்தான்
2019-ஆம் ஆண்டு ஜனவரி 15-ஆம் தேதி 59 வயதில் சுல்தான் அப்துல்லா, நீண்ட காலமாக உடல்நிலை குறைவுற்றிருந்த அவரின் தந்தையார் சுல்தான் ஹாஜி அகமது ஷாவிற்குப் பதிலாக பகாங்கின் ஆறாவது சுல்தானாகப் பிரகடனப் படுத்தப்பட்டார். பகாங் சுல்தானின் அதிகாரப்பூர்வ இல்லமான இஸ்தானா அபு பக்காரில் (Istana Abu Bakar) அந்தப் பதவியேற்பு விழா நடந்தது. சுல்தான் அப்துல்லாவின் ஆட்சிக் காலம் 2019-ஆம் ஆண்டு சனவரி 11-ஆம் தேதி தொடங்குகிறது.
பகாங்கின் சிம்மாசனத்திற்கு வந்தவுடன், அல் சுல்தான் அப்துல்லா ரியாதுடின் அல் முஸ்தபா பிலா ஷா (Al-Sultan Abdullah Ri'ayatuddin Al-Mustafa Billah Shah) எனும் பட்டப் பெயரை ஏற்றுக் கொண்டார். துங்கு அசிசா ஆமினா மைமுனா இஸ்கந்தரியா பிந்தி அல்மர்கும் சுல்தான் இஸ்கந்தர் அவர்களை (Tunku Azizah Aminah Maimunah Iskandariah Binti Almarhum Sultan Iskandar), தம்முடைய அரசத் துணைவராக, 29 ஜனவரி 2019-இல் அறிவித்தார்.
மலேசியப் பேரரசர் பொறுப்பு
2019 ஜனவரி 24-ஆம் தேதி, 251-ஆவது மலாய் ஆட்சியாளர்கள் மாநாட்டில் சுல்தான் அப்துல்லா பதினாறாம் மலேசியா பேரரசராக தேர்ந்தெடுக்கப்படடர். இவர் அரச பதவியைத் துறந்த முன்னாள் பேரரசர், கிளாந்தான் மாநிலத்தின் மன்னர் ஐந்தாம் முகமது (Muhammad V of Kelantan) என்பவருக்குப் பதிலாக இந்தப் பதவிக்கு தேர்வு செய்யப்பட்டார்.
இவரின் மகுடம் சூட்டும் விழா, 2019 சனவரி மாதம் 31-ஆம் தேதி, கோலாலம்பூர் இஸ்தானா நெகாரா (Istana Negara), அரச மாளிகையில் நடைபெற்றது.
வெளி இணைப்புக்கள்
பகுப்பு:மலேசிய அரசர்கள் பகுப்பு:மலேசிய முசுலிம்கள் பகுப்பு:வாழும் நபர்கள் பகுப்பு:1958 பிறப்புகள்
மேகத்தைத் துரத்தினவன் (புதினம்)
கதைக் கரு
வங்கிக் கொள்ளையில் அப்பாவியான இளைஞன் சூழ்ச்சியால் சிக்கிக் கொள்கிறான். அவனைச் சூழ்ச்சியில் சிக்க வைத்தது யார், உண்மைக் குற்றவாளி யார் என்பதை வக்கீல் கணேஷ், வசந்த் இருவரும் கண்டுபிடிக்கிறார்கள்.
மேற்கோள்கள்
பகுப்பு:சுஜாதாவின் புதினங்கள் பகுப்பு:விசா பப்ளிகேஷன்ஸ் நூல்கள்
அகுவாசு
அகுவாசு அல்லது அஹ்வாஸ் (Ahwaz or Ahvaz, ) என்பது தெற்கு ஈரானில் அமைந்துள்ள ஒரு நகரமாகும். இது குசெசுத்தான் மாகாணத்தில் அமைந்துள்ளது. 2011 மக்கள் தொகை கணக்கெடுப்பின் அடிப்படையில் தொகை 1,112,021 ஆகும். .
கருப்பசாமி குத்தகைதாரர் (திரைப்படம்)
கருப்பசாமி குத்தகைதாரர் (Karuppasamy Kuththagaithaarar) என்பது 2007இல் இயக்குனர் மூர்த்தி இயக்கிய திரைப்படமாகும். இத்திரைப்படத்தில் கரண், மீனாட்சி ஆகியோர் முக்கிய கதாபாத்திரத்தில் நடித்திருந்தனர். தீனா இசையமைத்திருந்தார்.
நடிகர் கரண் கதாநாயகனாக நடித்த இரண்டாவது படமாகும்
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2007 தமிழ்த் திரைப்படங்கள் பகுப்பு:மதுரைக்களத் திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:தினா இசையமைத்த திரைப்படங்கள்
சைட்டல்லா
பகுப்பு:பூச்சிகள் சைட்டல்லா (Psytalla) என்பது கணுக்காலிகள் தொகுதியிலுள்ள கொலைகாரப் பூச்சிகளுள் ஓர் பேரினமாகும்.
சிற்றினங்கள்
இந்த பேரினத்திற்குள் உள்ள சிற்றினங்கள் பின்வருமாறு:
ஏஎம்டி கே5
தொழில்நுடபத் தகவல்கள்
குறைந்த அறிவுத்தல்களுடன் இயங்கும் கணினிக் குறியீட்டு முறையிலான மையச் செயலியானது x86 கணினி அறிவுறுத்தல்களுடன் ஒத்திசைவான முறையில் உருவாக்கப்பட்டது. இதன் எல்லா மாதிரிகளும் 4.3 மில்லியன் திரான்சிஸ்டர்களை உள்ளடக்கியிருந்தது. கே5 மையச் செயலியானது இண்டல் பெண்டியம் MMX கட்டளைக் கொண்டதல்ல. இண்டல் நிறுவனம் ஆனது 1997 இல் இருந்து MMX ரக மையச் செயலிகளை வழங்க ஆரம்பித்தது.
வினைத்திறன்
இந்தச் சிப்பானது பல நுட்பங்களைக் கொண்டிருந்தாலும் சந்தைப் படுத்துவதில் ஏற்பட்ட தாமதம் மற்றும் இண்டல் பெண்டியம் புரோசருடன் ஒப்பிடுகையில் மையச் செயலியின் துடிப்பு வேகம் குறைவானதாலும் பெரும்பாலான கணினித் தயாரிப்பாளர்களைக் கவரவில்லை. எனினும் இது சைரிக்ஸ் Cyrix 6x86 ரக மையச் செயலியைவிட வினைத்திறனாகவே இயங்கியது.
பகுப்பு:கணினி கட்டுமானம்
கொடியலூர் அகத்தீசுவரர் கோயில்
கொடியலூர் அகத்தீசுவரர் கோயில், தமிழ்நாடு, திருவாரூர் மாவட்டம், நன்னிலம் வட்டத்தில் உள்ள சிவன் கோயிலாகும்.
கோயில் அமைப்பு
left|100x150px|thumb|மூலவர் விமானம் நுழைவாயிலைக் கடந்து உள்ளே செல்லும்போது விநாயகர், பலிபீடம், நந்தியைக் காணலாம். அடுத்து மூலவர் சன்னதிக்கு முன்பாக வலது புறம் எமதர்மராஜனும், இடது புறம் சனீஸ்வர பகவானும் உள்ளனர். மூலவராக அகஸ்தீஸ்வரர் உள்ளார். மூலவர் சன்னதிக்கு இடது புறம் ஆனந்தவல்லி சன்னதி உள்ளது. திருச்சுற்றில் விநாயகர், பாலசுப்பிரமணியன், விஜயலட்சுமி, சண்டிகேஸ்வரர், நவக்கிரகங்கள், பைரவர் ஆகியோரின் சன்னதிகள் உள்ளன. கோஷ்டத்தில் தட்சிணாமூர்த்தி உள்ளார்.
இறைவன், இறைவி
இக்கோயிலின் இறைவன் அகஸ்தீஸ்வரர், இறைவி ஆனந்தவல்லி.
சிறப்பு
சனீஸ்வர பகவானும், எமதர்மராஜாவும் பிறந்த தலமென்றும், அவர்கள் இங்கு வழிபட்டதாகவும் கூறப்படுகிறது.
வெளியிணைப்பு
பகுப்பு:திருவாரூர் மாவட்டத்திலுள்ள சிவன் கோயில்கள்
மசுகாயிடே
மேற்கோள்கள்
பகுப்பு:கணுக்காலிகள்
ஹர்வீர் கண்டம்
ஹர்வீர் கண்டம் ( Harveer Gandam , பிறப்பு: சனவரி 21, 1990), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 2010-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
அர்காகாஞ்சி மாவட்டம்
அர்காகாஞ்சி மாவட்டம் (Arghakhanchi) (अर्घाखाँची जिल्ला) மத்திய நேபாள நாட்டின் மேற்கு பிராந்தியத்தில், மாநில எண் 5 ந்-இல் லும்பினி பிராந்தியத்தில், மேற்கு மண்டலத்தில் அமைந்துள்ளது. இம்மாவட்டத்தின் நிர்வாகத் தலைமையிடம் சந்திகர்க்கா நகரம் ஆகும்.
ஹர்வீர் கண்டம்
வெளி இணைப்பு
ஹர்வீர் கண்டம் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி 11-11-11
அர்காகாஞ்சி மாவட்டம்
அர்காகாஞ்சி மாவட்டத்தின் பரப்பளவு 1,193 சதுர கிலோ மீட்டராகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 197632 ஆக உள்ளது. இம்மாவட்டத்தில் நேபாள மொழி அதிகம் பேசப்படுகிறது.
ஹர்வீர் கண்டம்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1990 பிறப்புகள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள்
அர்காகாஞ்சி மாவட்டம்
வெளி இணைப்புகள்
லும்பினி மாநிலம்
பகுப்பு:நேபாளத்தின் மாவட்டங்கள்
பெருங்கொன்றை
பெருங்கொன்றை அல்லது இயல்வாகை (Peltophorum pterocarpum), ஒரு அழகூட்டும் மரமாகும். இது காப்பர் பாட் (Copperpod), யெலோ ஃபிளேம் (Yellow Flame) என்ற பெயர்களால் அறியப்படுகிறது. இலங்கை, தாய்லாந்து, வியட்நாம், இந்தோனேசியா, மலேசியா, பப்புவா நியூ கினி, பிலிப்பைன்சு, ஆஸ்திரேலியா ஆகிய நாடுகளைத் தன் பிறப்பிடமாகக் கொண்டுள்ளது இத்தாவரம் என்று அறியப்பட்டுள்ளது. இவை நன்கு பெரிதாக வளர்ந்து நிழல் தரும் என்பதால் சாலையோரம் நடுவதற்காக ஆங்கிலேயர்களால் பெருமளவில் அறிமுகப்படுத்தப்பட்ட ஒரு அயல் மரம் ஆகும்.
நோக்குக் குறிப்புகள்
பகுப்பு:மரங்கள்
மாயா சமயம்
வேளாண்மை தொழிலை நம்பியிருந்த மாயர்கள் மழையையும், சூரியனையும் முக்கிய தெய்வங்களாக வழிபட்டனர்.
சூரியக் கடவுள்
கினிசாசௌ என்ற சூரியக் கடவுளை மாயர்கள் வழிபட்டனர். ஒருபுறம் இறகு முழைத்த பாம்பும், மற்றொரு புறத்தில் வேதாளமும், அவற்றின் குறுக்காக ஒரு சிலுவையும் உடைய உருவமே சூரியனைக் குறிக்கும் சிலையாக இருந்தது.
மழைக் கடவுள்
சாக்சு என்ற மழைக் கடவுளை மாயர்கள் வழிபட்டனர். அவருடைய பையிலிருந்து மழை சிந்துகிறது என்றும், இடியும், புயலும், மின்னல் அப்பையில் இருந்தே உருவாகின்றன என்று நம்பி வந்தனர்.
நரகம்
மாயர்கள் மெட்னசு என்ற இருண்ட நரகம் ஒன்று இருப்பதாகவும், கூனிகா என்ற கடவுள் தவறுக்கு ஏற்ப தண்டனை கொடுப்பதாகவும் நம்பினர்.
மேற்கோள்
பகுப்பு:மாயா நாகரிகம்
மின்சார நிறுத்தம்
மின்சார நிறுத்தம் (power outage) என்பது மின்சாரம் வழங்கும் அமைப்புகளால் மின்மாற்றிகள் அல்லது மின் பாதைகளில் பணிகளைச் செய்வதற்காக அந்த மின்சாரப் பயன்பாட்டிலுள்ள இடங்களுக்கு குறிப்பிட்ட நேரங்களில் மின்சாரம் வழங்காமல் இருப்பதைக் குறிப்பிடுகிறது. சில வேளைகளில் மின் பற்றாக்குறை போன்ற சில காரணங்களினாலும் மின்சாரம் நிறுத்தம் செய்யப்படுகிறது. பற்றாக்குறை காரணமாகச் செய்யப்படும் மின்சார நிறுத்தம் மின்வெட்டு என்று குறிப்பிடப்படுகிறது.
தில்லார லொக்குஹெட்டிகே
லொக்குஹெட்டிகே தனுஸ்க தில்லார (LokuHettige Danushka Dilhara, பிறப்பு: சூலை 3, 1980), இலங்கை அணியின் முன்னாள் துடுப்பாட்டக்காரர். இவர் ஒன்பது ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். களத்தடுப்பிலும் இவரின் பணி குறிப்பிடத்தக்கது. இவர் கொழும்பைப் பிறப்பிடமாகக் கொண்டவர்
பகுப்பு:இலங்கைத் துடுப்பாட்டக்காரர்கள் பகுப்பு:1980 பிறப்புகள் பகுப்பு:வாழும் நபர்கள்
விதைத்தல்
மண்ணில் விதைகளை ஊன்றும் செயலுக்கு விதைத்தல் (Sowing) என்று பெயர். விதைத்தல் மூலம் பயிரிடப்படும் தாவரங்கள் ஓட்ஸ், கோதுமை, ராசி புல்வகைகள், பயறு வகைகள், சோளம் மற்றும் சோயா பீன்ஸ் போன்றவை ஆகும்.
விதைத்தலுக்கு முன்பு பொதுவாக கவனிக்க வேண்டியவை
விதைக்கு விதை சரியான இடைவெளி விட்டு விதைக்க வேண்டும் மேலும், நிலத்தை ஈரப்படுத்த வேண்டும்.
விதைத்தலின் வகைகள்
விதைத்தலில் கை மூலம் விதைத்தல் இயந்திரம் மூலம் விதைத்தல் என இரு பெரு வகைப்பாடுகளாகப் பிரிக்கப்படுகின்றன.
பாராம்பரிய முறைப்படியான விதைத்தல்
பாரம்பரிய முறைப்படியான கைமூலமான விதைப்பானது பின்வருமாறு வகைப்படுத்தப்படுகின்றன.
எந்திரம் மூலம் விதைத்தல்
விதையானது புனலின் உதவியுடன் அல்லது நான்கு குழல்களுடன் கூடிய ஏர்கலப்பையின் உதவியுடன் விதைத்தல். இம்முறையில் விதைகள் உடனடியாக மூடப்படுவதால் பறவைகளிடமிருந்து பாதுகாக்கப்படுகிறது.
மேற்கோள்கள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள் பகுப்பு:வேளாண்மை முறைகள்
பித்தாசு
பித்தாசு அல்லது பித்தாஸ் என்பது (மலாய்: Pekan Pitas; ஆங்கிலம்: Pitas Town) மலேசியா, சபா மாநிலம், கூடாட் பிரிவு, பித்தாசு மாவட்டத்தில் உள்ள நகரம் ஆகும். 2010-ஆம் ஆன்டு மதிப்பீட்டின்படி இங்கு 37,808 பேர் வசிக்கின்றனர். இந்த நகரம் வெள்ளத்தால் அடிக்கடி பாதிக்கப் படுவதும் உண்டு.
இங்கு ருங்குசு, ஓராங் சுங்காய் ஆகிய இனக் குழுமங்கள் முதன்மையாக உள்ளன. மேலும் தோம்போனுவோ (Tombonuo) வம்சாவளியைச் சேர்ந்தவர்களும்; குறைந்த எண்ணிக்கையிலான மலேசியச் சீனர்களும்; பிற இன சிறுபான்மையினரும் வாழ்கின்றனர்.
பித்தாசு நகரத்தின் புவியியல் தனிமை மற்றும் விவசாயத்திற்குப் பொருத்தமற்ற நிலங்களின் தன்மை காரணமாக, சபா மாநிலத்தில் அதிக வறுமை கொண்ட பகுதியாகக் கருதப் படுகிறது.
வெளியிணைப்புகள்
பகுப்பு:மலேசிய நகரங்கள்‎ பகுப்பு:சபா மாநிலத்தின் நகரங்கள்
கொசப்பேட்டை
குயப்பேட்டை என்கிற கொசப்பேட்டை என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் புரசைவாக்கம் பகுதிக்கு அருகிலுள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 54 மீட்டர் உயரத்தில் அமைந்துள்ள கொசப்பேட்டை பகுதியின் புவியியல் ஆள்கூறுகள் 13.0922°N, 80.2551°W ஆகும். புரசைவாக்கம், ஓட்டேரி, அயனாவரம், புளியந்தோப்பு, சென்னை, ஜமாலியா, பெரம்பூர், வியாசர்பாடி, சூளை மற்றும் டவுட்டன் ஆகியவை கொசப்பேட்டை பகுதிக்கு அருகிலுள்ள சில முக்கியமான புறநகர்ப் பகுதிகளாகும்.
சுற்றுச்சூழலுக்கு தீங்கு விளைவிக்காத விநாயகர் சிலைகளை வடிவமைப்பு செய்யும் தொழிலே பிரதானமாகக் கொண்ட கொசப்பேட்டை பகுதியில், ஒவ்வோர் ஆண்டும் விநாயகர் சதுர்த்தி திருவிழாவை முன்னிட்டு, ஏராளமான விநாயகர் சிலைகளை, சென்னை மாவட்டத்தின் பல பகுதிகளிலிருந்து மட்டுமல்லாமல், அண்டைய மாவட்டங்களிலிருந்தும் பல வியாபாரிகள் மற்றும் பொது மக்கள் வாங்கிச் செல்கின்றனர்.
கொசப்பேட்டை அனுமந்தராய கோயில் மற்றும் தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற வினைதீர்த்த விநாயகர் கோயில், கொசப்பேட்டை கந்தசுவாமி கோயில் ஆகியவை இங்குள்ள சில முக்கியமான கோயில்களாகும்.
அங்கிவெட்டி புதூர் படவேட்டு எல்லையம்மன் கோயில்
அங்கிவெட்டி புதூர் படவேட்டு எல்லையம்மன் கோயில் தமிழ்நாட்டில் வேலூர் மாவட்டம், அங்கிவெட்டி புதூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் படவேட்டு எல்லம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எலூர் ஊராட்சி
ஏளூர் ஊராட்சி (Elur Gram Panchayat), தமிழ்நாட்டின் நாமக்கல் மாவட்டத்தில் உள்ள புதுச்சத்திரம் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5937 ஆகும். இவர்களில் பெண்கள் 2898 பேரும் ஆண்கள் 3039 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:தலைப்பு மாற்றப்பட வேண்டிய பக்கங்கள்-தமிழக ஊராட்சிகள்
13 மே இனக்கலவரம்
13 மே இனக்கலவரம், 13 மே சம்பவம் அல்லது 1969 மலேசிய இனக்கலவரம் என்பது மலேசியத் தலைநகர் கோலாலம்பூரில் நடைபெற்ற ஒரு சீன மலாய் குழுவாத வன்முறை நிகழ்வாகும். இந்த இனக்கலவரம், 1969-ஆம் ஆண்டு மலேசியாவில் ஒரு தேசிய அவசரகாலத் தன்மைக்கு வழிவகுத்தது. கோலாலம்பூர், அப்போது சிலாங்கூர் மாநிலத்தின் ஒரு பகுதியாக இருந்தது. இந்த வன்முறைக்குப் பின்னர், மலேசியப் பேரரசர் தேசிய அவசரகாலத்தை உடனடியாக நாடு முழுமைக்கும் பிரகடனம் செய்தார். நாடாளுமன்ற நடைமுறைகளையும் மலேசிய அரசாங்கம் உடனடியாக நிறுத்தி வைத்தது. அரசாங்க நிர்வாகத்தை தேசிய நடவடிக்கை மன்றம் எனும் தற்காலிகச் செயல்பாட்டு நிர்வாகம், 1971 வரை ஏற்று நடத்தியது.
அதிகாரப்பூர்வத் தகவல்களின்படி, 1969 மே 13-இல் இருந்து, 1969 சூலை மாதம் 31 வரையில், ஆங்காங்கே நடைபெற்ற வன்முறைகளின் காரணமாக 196 பேர் உயிரிழந்தனர். எனினும் பத்திரிகையாளர்களும் பிற பார்வையாளர்களும் அந்த எண்ணிக்கை கூடுதலாக இருக்கலாம் என்றும் கருத்து தெரிவித்தனர்.
பின்புலம்
வன்முறையாளர்கள், காவல்துறையினர், மலேசிய இராணுவப் படையினரால் கோலாலம்பூரில் மட்டும் 2000 பேருக்கு மேல் கொல்லப்பட்டு இருக்கலாம் என்று சொல்லப்படுகிறது. கோலாலம்பூர் பொது மருத்துவமனை வளாகத்தில் இறந்தவர்களின் உடல்கள் அவசரம் அவசரமாகப் புதைக்கப் பட்டதாகவும் சொல்லப் படுகிறது. ஆனால், அந்தத் தகவல் அதிகாரப் பூர்வமானதாக இல்லை.
சதித் திட்டம்
புதிய பொருளாதாரக் கொள்கையைத் தீவிரமாகச் செயலாக்கம் செய்ததே வன்முறைகளுக்கான மூல காரணங்கள் என்று அரசாங்கம் சொல்கிறது. சொல்லியும் வருகிறது.
ஆனால், அப்போதைய பிரதமராக இருந்த துங்கு அப்துல் ரகுமான் அவர்களைப் பதவியில் இருந்து வீழ்த்துவதற்காக அம்னோ மேல்தட்டு வர்க்கத்தினர் உருவாக்கிய சதித் திட்டம் என்றும் பலர் சொல்கின்றனர்.
ஆந்திரப் பிரதேச மாவட்டங்களின் பட்டியல்
ஆந்திரப் பிரதேசம், உத்தராந்திரா , கடற்கரை ஆந்திரா மற்றும் இராயலசீமை ஆகிய மூன்று பிரிவுகளில் 26 மாவட்டங்களைக் கொண்டுள்ளது. உத்தராந்திரா பிரிவு சிறீகாகுளம், விசயநகர , பார்வதிபுரம் மண்யம் , ஏ எஸ் ஆர் , விசாகப்பட்டினம் மற்றும் அனகாபள்ளி மாவட்டங்களை உள்ளடக்கியது. கடற்கரை ஆந்திரா பிரிவில் காக்கிநாடா, கொனசீமா , கிழக்கு கோதாவரி , மேற்கு கோதாவரி , ஏலூரு , கிருஷ்ணா , என் டி ஆர் , குண்டூர் , பால்நாடு , பாபட்லா , பிரகாசம் மற்றும் நெல்லூர் மாவட்டங்கள். இராயலசீமை பரிவு கர்நூல், நந்தியால் , அனந்தபூர் , சிறீசத்ய சாய் , கடப்பா , அன்னமய்யா , திருப்பதி மற்றும் சித்தூர் மாவட்டங்களைக் கொண்டுள்ளது.
பரப்பளவில் பிரகாசம் மிகப்பெரிய மாவட்டம், விசாகப்பட்டினம் சிறியது. நெல்லூர் அதிக மக்கள்தொகை கொண்ட மாவட்டம், பார்வதிபுரம் மன்யம் குறைந்த மக்கள் தொகை கொண்ட மாவட்டம். மாவட்டங்கள் நிர்வாக நோக்கங்களுக்காக இரண்டு அல்லது அதற்கு மேற்பட்ட வருவாய் பிரிவுகளாகவும் மண்டலங்களாகவும் பிரிக்கப்பட்டுள்ளன.
வரலாறு
சுதந்திரத்தின் போது இன்றைய ஆந்திரப் பிரதேசம் மெட்ராஸ் மாநிலத்தின் ஒரு பகுதியாக இருந்தது. கடற்கரை ஆந்திரா மற்றும் இராயலசீமை மதராஸ் மாநிலத்திலிருந்து பிரிக்கப்பட்டு 1953 ஆம் ஆண்டு ஆந்திரா மாநிலம் உருவானது.
1956 மாநிலங்கள் மறுசீரமைப்புச் சட்டத்தின் விளைவாக, மாநிலத்தின் எல்லைகள் மொழிவழியாக மறுசீரமைக்கப்பட்டன. நவம்பர் 1, 1956 அன்று, ஆந்திரா மாநிலமும், ஹைதராபாத் மாநிலத்தின் தெலுங்கானா பகுதியும் ஒன்றிணைக்கப்பட்டு ஒருங்கிணைந்த ஆந்திரா மாநிலமாக உருவாக்கப்பட்டு, ஆந்திரப் பிரதேசம் என மறுபெயரிடப்பட்டது. ஆந்திரப் பிரதேசம் உருவாகும் போது 11 மாவட்டங்களைக் கொண்டிருந்தது. அவை பின்வருமாறு:
தெலுங்காணா பிரிக்கப்பட்ட பிறகு, ஆந்திரப் பிரதேசம் 9 மாவட்டங்களை புதிய மாநிலத்திற்கு இழந்தது, ஆனால் போலவரம் திட்டத்தின் ஒரு பகுதியாக கம்மம் மாவட்டத்தில் இருந்து பல பழங்குடியினர் ஆதிக்கம் செலுத்தும் மண்டலங்கள் வழங்கப்பட்டது. இவை முறையே கிழக்கு மற்றும் மேற்கு கோதாவரி மாவட்டங்களில் சேர்க்கப்பட்டன.
சனவரி 26, 2022 அன்று, ஆந்திரப் பிரதேச முதல்வர் ஒய்.எஸ்.ஜெகன் மோகன் ரெட்டி மற்றும் அவரது அமைச்சரவை 13 புதிய மாவட்டங்களை முன்மொழிந்து ஆந்திர மாவட்டங்கள் உருவாக்கச் சட்டம், பிரிவு 3(5)ன் கீழ் அறிவிக்கப்பட்டது. அந்த மாவட்டங்களின் பொதுமக்களிடமிருந்து பெறப்பட்ட ஆட்சேபனைகள் மற்றும் பரிந்துரைகளை கருத்தில் கொண்டு, அரசாங்கம் இறுதி அறிவிப்பை ஏப்ரல் 3, 2022 அன்று வெளியிட்டது, அதாவது, 4 ஏப்ரல், 2022 முதல் புதிய மாவட்டங்கள் உருவாக்கப்படும். அட்டவணையில்.
மாவட்டங்கள்
ஆதாரம்:
ஜம்புகேஸ்வரர் கோயில், நந்திமங்கை
தல வரலாறு
சக்கராப்பள்ளி சப்தஸ்தானத்தி்ன் நான்காவது தலம் நந்திமங்கை என்னுமிடத்தில் உள்ளது. இத்தலம் தஞ்சாவூர் மாவட்டத்தில் தஞ்சாவூர்-கும்பகோணம் நெடுஞ்சாலையில் 13 கிமீ நெடுஞ்சாலைக்குக் கிழக்காக 1 கிமீ தொலைவில் உள்ளது. நந்திதேவர் பூஜித்து பேறு பெற்றதால் நந்திமங்கை என்றும் நந்திமங்கள ஷேத்திரம் என்றும் அழைக்கப்படுகிறது. திருச்சக்கராப்பள்ளி சப்தஸ்தானத்தில் இத்தலமே மேற்கு பார்த்த சன்னதியைக் கொண்டுள்ளது. ஆனால் தெற்கு வாசல் வழியாகத்தான் செல்லமுடியும். மேற்கில் உள்ள திறப்பிற்கு நேர் எதிரில் இவ்வூர் அந்தணர்களின் ருத்ரபூமி உள்ளது. சுடலை ஒளி இறைவன்மீது படும் வண்ணம் அமைக்கப்பட்டுள்ளது. பங்குனி சங்கடஹர சதுர்த்தியன்று மாலை சிவலிங்கத்திருமேனியை சூரியக்கதிர்கள் தழுவும் சூரிய பூசையும் நடைபெறுகிறது.